На працягу чатырох дзён на Дзятлаўшчыне з сяброўскім візітам знаходзілася дэлегацыя з Велькапольскага ваяводства Рэспублікі Польшча. Прадстаўнікі суседняй дзяржавы знаёміліся з аб’ектамі сацыяльнай сферы, прамысловасці, сельскай гаспадаркі раёна. Палякі наведалі санаторыі “Радон” і “Альфа Радон”, аграсядзібу “Каля дуба”, сыраробны завод, СВК “Хвінявічы”, гімназію, дзятлаўскую бальніцу, музеі ў Дзятлаве і Наваельні. Ёсць дамоўленасць, што летам дзятлаўчане з сяброўскім азнаямленчым візітам наведаюць Велькапольскае ваяводства.